Reporoa

Reporoa je kaldera vulkanického pôvodu, nachádzajúca sa na Severnom ostrove Nového Zélandu, približne v strede spojnice vulkanických komplexov Okataina a Taupo. Kaldera má rozmery 10 × 15 km a vznikla pred 230 000 rokmi počas mohutnej erupcie. Pozostatkami tejto erupcie sú depozity ignimbritov, známe ako Kaingaroa Ignimbrite. Ich objem je cez 100 km³. Z postkalderového štádia vulkanizmu pochádza niekoľko lávových dómov ryolitového zloženia (Deer Hill, Kairuru a Pukekahu). V súčasnosti sú jedinými prejavmi aktivity hydrotermálne polia, nachádzajúce sa na viacerých lokalitách v kaldere. Najznámejšie sú Waiotapu na severnom a Ohaki na južnom okraji kaldery.

Externé odkazy 
 www.volcano.si.edu - kaldera Reporoa na Global Volcanism Program 

Sopky Nového Zélandu
Kaldery